
**Iktatási szám: 65-2613/2021.**

**H Á Z I R E N D**

**Kerepesi Napközi - otthonos Óvoda**



**TARTALOMJEGYZÉK**

[**1.** **ÁLTALÁNOS INFORMÁCIÓK** 3](#_Toc531960475)

[**2.** **AZ INTÉZMÉNY HELYE A KÖZNEVELÉSBEN, A NEVELÉSI ÉV RENDJE** 4](#_Toc531960476)

[**3.** **AZ ÓVODA NAPI NYITVA TARTÁSI RENDJE** 6](#_Toc531960477)

[**4.** **NYILT NAP ÉS NEVELÉS NÉLKÜLI MUNKANAP** 6](#_Toc531960478)

[**5.** **AZ ÓVODA ZÁRVA TARTÁSÁNAK A RENDJE** 6](#_Toc531960479)

[**6.** **AZ ÓVODAI FELVÉTEL KELETKEZÉSE** 7](#_Toc531960480)

[**7.** **AZ ÓVODAI BEÍRATÁSHOZ SZÜKSÉGES OKMÁNYOK** 9](#_Toc531960481)

[**8.** **KÖTELEZŐ ÓVODAI NEVELÉS** 10](#_Toc531960482)

[**9.** **AZ ÓVODAI JOGVISZONY MEGSZŰNÉSE** 10](#_Toc531960483)

[**10.** **GYERMEKEK NEVELÉSE AZ ÓVODÁBAN** 10](#_Toc531960484)

[**11.** **A GYERMEK ÉRKEZÉSE ÉS TÁVOZÁSA** 11](#_Toc531960485)

[**12.** **A GYERMEK JOGA AZ ÓVODÁBAN** 11](#_Toc531960486)

[**13.** **A GYERMEKEK JUTALMAZÁSÁNAK ELVEI ÉS FORMÁI** 12](#_Toc531960487)

[**14.** **A GYERMEKEK ÖLTÖZTETÉSE (RUHÁZATA)** 12](#_Toc531960488)

[**15.** **A TÉRÍTÉSI DÍJ BEFIZETÉSE, VISSZAFIZETÉSE** 13](#_Toc531960489)

[**16.** **TÁVOLLÉT AZ ÓVODÁBÓL** 15](#_Toc531960490)

[**17.** **A GYERMEKEK ÁLTAL AZ ÓVODÁBA BEVIHETŐ TÁRGYAK** 17](#_Toc531960491)

[**18.** **BETEGSÉG ESETÉN SZÜKSÉGES TEENDŐK** 17](#_Toc531960492)

[**19.** **A GYERMEKEK FEJLETTSÉGÉNEK ÉRTÉKELÉSE** 17](#_Toc531960493)

[**20.** **SZÜLŐK (GONDVISELŐK) JOGAI ÉS KÖTELESSÉGEI** 18](#_Toc531960494)

[**21.** **A CSALÁD ÉS AZ ÓVODA KÖZÖS NEVELÉSI ELVEINEK A KIALAKÍTÁSA** 20](#_Toc531960495)

[**22.** **FOGADÓ ÓRÁK RENDJE** 21](#_Toc531960496)

[**23.** **INTÉZMÉNYI ÓVÓ-VÉDŐ ELŐÍRÁSOK** 21](#_Toc531960497)

[**24.** **RENKÍVÜLI ESEMÉNY ESETÉN SZÜKSÉGES TEENDŐK** 21](#_Toc531960498)

[**25.** **A FEGYELMEZŐ INTÉZKEDÉSEK ELVEI** 22](#_Toc531960499)

[**26.** **ZÁRÓ RENDELKEZÉSEK** 23](#_Toc531960500)

[**LEGITIMÁCIÓS ZÁRADÉK** 24](#_Toc531960501)

# **ÁLTALÁNOS INFORMÁCIÓK**

|  |  |  |
| --- | --- | --- |
| sorsz | Megnevezés | Adat |
| 1. | Intézmény neve: | Kerepesi Napközi-otthonos Óvoda |
| 2. | Intézmény székhelye | 2144 Kerepes, Szabadság út 260. |
| 3. | Intézmény feladat-ellátási helye | Szivárvány Óvoda: 2144 Kerepes, Szabadság u. 260.  Intézményvezető-helyettes: Berta Andrea  Meseliget Tagóvoda: 2145 Kerepes, József A. u. 71-75.  Tagintézmény-vezető: Balla Mónika  Csicsergő Tagóvoda: 2145 Kerepes, Wéber E. u. 17.  Tagintézmény-vezető: Lipp Csaba Istvánné |
| 4. | Intézmény telefonszáma: | Szivárvány Óvoda: 0628/560-320, 0620/559-8918  Meseliget Óvoda: 0628/508-295, 0620/421-6994  Csicsergő Óvoda: 0628/508-290, 0620/559-8920 |
| 5. | Intézmény alapító szerve: | Kerepes Város Önkormányzata |
| 6. | Intézmény fenntartója: | Kerepes Város Önkormányzata |
| 7. | Az intézményképviseletére jogosult intézményvezetője | Tajti Krisztina óvodavezető |
| 8. | Intézmény telefonszáma | 0620/559-8927 |
| 9. | Az óvoda e-mail címe  Honlap | [ovoda@kerepes.hu](mailto:ovoda@kerepes.hu)  www.kerepesiovi.hu |
| 10. | Az óvoda gyermekorvosai | Dr. Mokos Zsuzsanna  Dr. Vaszil László |
| 11. | Az óvoda logopédusai | A Pedagógiai Szakszolgálat alkalmazásában álló munkatársak |

# **2. AZ INTÉZMÉNY HELYE A KÖZNEVELÉSBEN, A NEVELÉSI ÉV RENDJE**

Az óvodai nevelés szakasza, amely a gyermek hároméves korában kezdődik, és addig az időpontig tart, ameddig a gyermek a tankötelezettség teljesítését meg nem kezdi.

Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

A gyermek abban az évben, amelynek augusztus 31. napjáig a hatodik életévét betölti, legkésőbb az azt követő évben tankötelessé válik.

Az a gyermek, akinek esetében azt a szakértői bizottság javasolja, további egy nevelési évig az óvodában részesül ellátásban, és ezt követően válik tankötelessé.

A tankötelezettség teljesítése a tanév első tanítási napján kezdődik. Ha a gyermek az iskolába lépéshez szükséges fejlettséget korábban eléri, a kormányhivatal a szülő kérelmére szakértői bizottság véleménye alapján engedélyezheti, hogy a gyermek hatéves kor előtt megkezdje tankötelezettségének teljesítését.

A tankötelezettség kezdetéről

*a)* az óvoda vezetője,

*b)* ha a gyermek nem járt óvodába az iskolaérettségi vizsgálat alapján a szakértői bizottság,

*c)* az óvoda, az iskola vezetője vagy a szülő kezdeményezésére az iskolaérettségi vizsgálat alapján a szakértői bizottság dönt.

Az óvodavezető gondoskodik az óvodai nevelésben részvételre kötelezettek nyilvántartásáról, a nyilvántartásból rendszeresen adatot közöl a kormányhivatal és az Oktatási Hivatal számára.

Az Oktatási Hivatal gondoskodik a tankötelesek nyilvántartásáról, továbbá hivatalból elrendeli és felügyeli a tankötelezettség teljesítését. A szakértői vizsgálatokon való megjelenést az óvodavezető és a Gyermekjóléti szolgálat segíti.

A gyermek lakóhelye, ennek hiányában tartózkodási helye szerint illetékes járási hivatal ellátja az igazolatlan mulasztása esetén a törvény vagy kormányrendelet által feladat- és hatáskörébe utalt feladatokat.

A települési önkormányzat jegyzője az óvodás, a járási hivatal az állami intézményfenntartó központ útján a tanköteles gyermekekről vezetett nyilvántartást megküldi a lakóhely, ennek hiányában tartózkodási hely szerint illetékes óvodának.

A tankötelezettség megkezdésének feltétele a gyermek iskolába lépéshez szükséges fejlettségének megléte, annak igazolása.

A gyermek iskolába lépéshez szükséges fejlettségének jellemzőit az Óvodai Nevelés Országos Alapprogramjának kiadásáról szóló kormányrendelet határozza meg.

Az óvoda a tanköteles életkorba lépéskor a gyermek fejlettségével kapcsolatban

*a)* amennyiben a gyermek elérte az iskolába lépéshez szükséges fejlettséget, ezt igazolja,

*b)* dönt a hatodik életévét augusztus 31-ig betöltő gyermek óvodai nevelésben való további részvételéről,

*c)* szakértői bizottsági vizsgálatot kezdeményez a gyermek iskolába lépéshez szükséges fejlettségének megállapítása céljából, ha

*ca)* a gyermek iskolába lépéshez szükséges fejlettsége egyértelműen nem dönthető el a gyermek fejlődésének nyomon követéséről szóló óvodai dokumentumok alapján,

*cb)* a gyermek nem járt óvodába,

*cc)* a szülő nem ért egyet az *a)* pont szerint kiállított óvodai igazolással vagy a *b)* pont szerinti döntéssel, vagy

*d)* szakértői bizottsági vizsgálatot kezdeményez a gyermek iskolába lépéshez szükséges fejlettségének megállapítása céljából annak eldöntésére, hogy az augusztus 31-ig a hetedik életévét betöltött gyermek részesülhet-e további óvodai nevelésben.

A gyermeke iskolába lépéséhez szükséges fejlettségének megállapítása céljából a szülő is kezdeményezhet szakértői bizottsági vizsgálatot.

Az iskola igazgatója a gyermek iskolába lépéshez szükséges fejlettségének megállapítása céljából a szakértői bizottság vizsgálatát kezdeményezheti, ha

*a)* a szülő nem ért egyet a kiállított óvodai igazolással vagy a döntéssel, és arról az iskola igazgatója tudomást szerez, feltéve hogy a kérdésben a szakértői bizottság korábban nem hozott döntést,

*b)* szükséges a gyermek sajátos iskolai nevelésben-oktatásban való részvételéről dönteni és arra az óvoda javaslatot tesz, vagy a szülő kéri, és e kérdésben a szakértői bizottság korábban nem hozott döntést.

Az óvodai nevelés a gyermek neveléséhez szükséges, a teljes óvodai életet magában foglaló foglalkozások keretében folyik, oly módon, hogy a teljes nyitva tartás ideje alatt a gyermekekkel minden csoportban óvodapedagógus foglalkozik, óvodapedagógusonként és csoportonként összesen napi két óra átfedési idővel.

A nevelési év minden év szeptember 01-től a következő év augusztus 31-ig tartó időszak.

# 

# **3. AZ ÓVODA NAPI NYITVA TARTÁSI RENDJE**

Az intézmény hétfőtől-péntekig az e tárgykörben kibocsátott és mindenkor hatályos fenntartói határozatnak megfelelően tart nyitva.

**Nyitva tartás:** 06:00 – 18:00

A gyerekek reggel 6 órától 7 óráig, délután 16:30-tól 18-ig ügyeleti szobában tartózkodnak, ügyeletes óvodapedagógus felügyelete alatt.

Az óvodák bejárati ajtajának zárva tartási rendje:

Reggel 8:30-tól 12:45-ig

Délután 13:15-től 15:00-ig

A gyermekek óvodában tartózkodásának maximális ideje: napi 10 óra, annak ellenére, hogy az intézmény nyitva tartási ideje ennél hosszabb.

# **4. NYILT NAP ÉS NEVELÉS NÉLKÜLI MUNKANAP**

Az óvodai nevelés nélküli munkanapok száma egy nevelési évben az öt napot nem haladhatja meg.

Az óvodai nevelés nélküli munkanapon, - a szülő igénye esetén - az óvoda ellátja a gyermek felügyeletét.

Az óvodában az óvodai csoportok napirendjét úgy kell kialakítani, hogy a szülők a gyermeküket az óvodai tevékenység zavarása nélkül behozhassák és hazavihessék.

Az óvodai nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

# **5. AZ ÓVODA ZÁRVA TARTÁSÁNAK A RENDJE**

Az óvodák nyári zárásának ideje: 4 hét. 1 hét ügyeletet az óvoda székhelyén vagy telephelyein tudunk biztosítani.

Az óvodák nyáron (június 15-e után) összevont csoportokkal működnek aug. 31-ig.

Téli szünet ideje: (1 hét) ügyelet felmérés alapján, ha szükséges.

Az óvoda nyári zárva tartásáról legkésőbb február tizenötödikéig a szülőket tájékoztatni kell.

# **6. AZ ÓVODAI FELVÉTEL KELETKEZÉSE**

Az óvodai felvétel, átvétel jelentkezés alapján történik.

Az óvodai beiratkozás az óvoda által előre meghatározott és kihirdetett napjain történik.

Ettől eltérő esetben (költözés, átjelentkezés…) a beiratkozás folyamatos.

Az óvodába a gyermek – Köznevelési Törvényben foglalt kivétellel - harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.

A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető dönt.

Az óvodai beiratkozásra a tárgyév április 20-a és május 20-a között kerül sor.

Az óvoda a fenntartó határozata alapján az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé az óvoda honlapján vagy ennek hiányában a helyben szokásos módon.

A közlemény, hirdetmény tartalmazza

*a)* az óvodai felvételről, az óvodai jogviszony létesítéséről, a nevelési év meghatározásáról,

*b)* az óvodai beiratkozás időpontjának meghatározásáról,

*c)* a gyermek óvodai beíratásához szükséges közokiratokról, dokumentumokról,

*d)* az óvodáztatási kötelezettség nem teljesítése esetén alkalmazható jogkövetkezményekről,

*e)* az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,

*f)* az alapító okiratuk szerint nemzetiségi nevelést folytató óvodákról és azok elérhetőségéről,

*g)* az óvoda felvételi körzetéről szóló tájékoztatást,

*h)* az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap, valamint

*i)* a jogorvoslati eljárás szabályait.

A települési önkormányzat közzéteszi az óvoda felvételi körzetét, valamint az óvoda nyitva tartásának rendjét.

Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).

Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

A fenntartó

*b)* dönt az óvodába történő jelentkezés módjáról, az óvodai felvételi időpontról, az óvoda heti és éves nyitvatartási idejének meghatározásáról,

*c)*meghatározza a köznevelési intézmény költségvetését, továbbá a kérhető térítési díj megállapításának szabályait, a szociális alapon adható kedvezmények feltételeit,

*d)*meghatározza az adott nevelési évben indítható óvodai csoportok számát, az adott évben szervezhető csoportok számát,

A jegyző az óvodakötelesekről vezetett nyilvántartást tárgyév március elsejéig megküldi a kötelező felvételt biztosító óvoda vezetője részére.

A szülő az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban.

A legalább napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt.

Az óvoda vezetője

*a)* az óvodai felvételi, átvételi kérelemnek helyt adó döntését írásban,

*b)* a kérelem elutasítására vonatkozó döntését határozati formában közli a szülővel. Az óvodai nevelésben való részvételre kötelezett gyermek átvétele esetén az óvoda vezetője a döntésről értesíti az előző óvoda vezetőjét.

A kötelező felvételt biztosító óvoda vezetője az Nkt. 45. § (10) bekezdése szerint megküldött nyilvántartás alapján, a szülő kérelmére felveszi a gyermeket az intézménybe. Az Oktatási Hivatal által megküldött listán szereplő gyermekek közül, akiket a szülők nem írattak be óvodába, az Oktatási Hivatal hivatott megkeresni.

Az óvoda vezetője értesíti a gyermek lakóhelye, ennek hiányában tartózkodási helye szerint illetékes óvoda vezetőjét, ha olyan gyermeket vett fel vagy vett át, akinek lakóhelye, ennek hiányában tartózkodási helye nem a nevelési intézmény felvételi körzetében van.

A nem települési önkormányzati fenntartású óvoda a gyermek felvételétől számított nyolc napon belül megküldi a felvett gyermek nevét, születési helyét és idejét, lakcímét, anyja nevét a gyermek lakóhelye, ennek hiányában tartózkodási helye szerint illetékes óvoda vezetőjének.

A szülő a beiratkozás évének április 15-ig kérelmezheti a Kormányhivatalnál (Járási Hivatalnál) gyermeke óvodáztatás alóli felmentését a gyermek 4. életévéig (augusztus 31-ig), majd – különösen indokolt esetben az óvodavezető és a védőnő egyetértésével – még egy további nevelési évre, a gyermek 5. életévéig, ha a gyermek családi körülményei, képességeinek kibontakoztatása, sajátos helyzete indokolja.

Az óvodába felvett gyermeket az óvoda nyilvántartja.

Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata. Az óvoda törli az óvodába felvettek nyilvántartásából azt a gyermeket, akinek óvodai jogviszonya a jogszabály szerint megszűnt.

Az óvodai felvételről hozott döntést írásba kell foglalni. E döntés tartalmazza, hogy a beíratott gyermek óvodai jogviszonya a beíratás napján létrejött, de a szolgáltatás igénybevételének kezdete a döntésben meghatározott naptári nap.

Az óvoda döntése, intézkedése vagy intézkedésének elmulasztása (a továbbiakban együtt: döntés) ellen a szülő - a közléstől, ennek hiányában a tudomására jutásától számított tizenöt napon belül - a gyermek érdekében eljárást indíthat.

A fenntartó jár el, és hoz másodfokú döntést

*a)* a jogszabálysértésre vagy az intézmény belső szabályzatának megsértésére hivatkozással benyújtott kérelem, továbbá

*b)* az óvodai felvétellel és az óvodából való kizárással kapcsolatban érdeksérelemre hivatkozással benyújtott kérelem tekintetében.

A fenntartó a jogszabályban meghatározott eljárásban a kérelmet elutasíthatja, a döntést

*a)* megváltoztathatja, vagy

*b)* megsemmisítheti, és a nevelési intézményt új döntés meghozatalára utasíthatja.

Az érdeksérelemre hivatkozással benyújtott kérelmet - a fenntartó hatáskörébe tartozó kérelmek kivételével – a szülői közösség és nevelőtestület tagjaiból álló, legalább háromtagú bizottság vizsgálja meg. A vizsgálat eredményeképpen a bizottság

*a)* a kérelmet elutasítja,

*b)* a döntés elmulasztóját döntéshozatalra utasítja,

*c)* a hozott döntést megsemmisíti, és a döntéshozót új döntés meghozatalára utasítja.

A kérelem benyújtásával kapcsolatos határidő számítására, a mulasztásra, a kérelem elbírálásával kapcsolatos eljárásra a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.

A szülő a fenntartónak a jogszabálysértésre hivatkozással benyújtott kérelem, továbbá az érdeksérelemre hivatkozással benyújtott kérelem tárgyában hozott döntésének bírósági felülvizsgálatát kérheti, a közléstől számított harminc napon belül, jogszabálysértésre hivatkozással.

A nevelési intézmény döntése jogerős, ha a jogszabályban meghatározott határidőn belül nem nyújtottak be eljárást megindító kérelmet, vagy az eljárást megindító kérelem benyújtásáról lemondtak. A másodfokú döntés a közléssel válik jogerőssé. A közlésre a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.

A jogerős döntés végrehajtható, kivéve, ha bírósági felülvizsgálatát kérték. A másodfokú döntés azonnali végrehajtását rendelheti el a döntéshozó, ha azt a nevelési-oktatási intézménybe járó többi gyermek nyomós érdeke indokolja.

# **7. AZ ÓVODAI BEÍRATÁSHOZ SZÜKSÉGES OKMÁNYOK**

Az óvodai beiratkozáskor be kell mutatni

* a gyermek nevére kiállított személyi azonosítót és lakcímet igazoló hatósági igazolványt
* a szülő személyi azonosító és lakcímet igazoló hatósági igazolványát
* A gyermek születési anyakönyvi kivonatát
* A gyermek TAJ kártyáját
* A gyermek oltási könyvét.

# **8. KÖTELEZŐ ÓVODAI NEVELÉS**

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

Az óvodai nevelés jogszabály szerinti finanszírozott időkerete magába foglalja a gyermek napközbeni ellátásával összefüggő feladatokhoz, a teljes óvodai életet magában foglaló foglalkozásokra fordítható heti ötven óra időkeretet, továbbá a beilleszkedési, tanulási, magatartási nehézséggel küzdő gyermekek fejlesztő, valamint a sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatásának heti tizenegy óra időkeretét.

A kötelező óvodai nevelés fejlesztő nevelésben is teljesíthető.

A gyermek hároméves korától annak az évnek az augusztus 31. napjáig, amikor az ötödik életévét betölti, az óvodába járási kötelezettségét családi napköziben is teljesítheti abban az esetben, ha a családi napköziben a szolgáltatást nyújtó személy rendelkezik az Nkt. 3. mellékletben az óvodapedagógus munkakör betöltéséhez előírt szakképzettséggel, és munkája során figyelembe veszi az óvodai nevelés országos alapprogramjában foglalt követelményeket.

# **9. AZ ÓVODAI JOGVISZONY MEGSZŰNÉSE**

A gyermek óvodai jogviszonyának megszűnéséről az óvoda írásban értesíti a gyermeket új intézményként ellátó óvoda vezetőjét. Ha az óvodai jogviszony megszűnik, a gyermek adatait a jogviszony megszűnésével egyidejűleg az óvoda nyilvántartásából törölni kell.

Megszűnik az óvodai elhelyezés, ha

*a)* a gyermeket másik óvoda átvette, az átvétel napján,

*b)* az illetékes járási hivatal - a szülő kérelmére - engedélyt adott a gyermek óvodából történő kimaradására, az óvodakezdés halasztására,

*c)* a gyermeket felvették az iskolába, a nevelési év utolsó napján,

*d)* az óvodába járási kötelezettségét külföldön teljesítő gyermek eléri a tanköteles kort.

# **10. GYERMEKEK NEVELÉSE AZ ÓVODÁBAN**

Az óvodában a napirendet úgy kell kialakítani, hogy a szülők gyermeküket az óvodai tevékenység zavarása nélkül behozhassák és hazavihessék.

Az óvodai foglalkozásokat az óvoda helyiségeiben, illetve egyéb, a foglalkozás megtartására alkalmas helyen kell megszervezni. Az óvodán kívül akkor szervezhető foglalkozás, ha a gyermekek intézményi felügyelete a külső helyszínen, továbbá az oda- és visszajutás közben biztosított. Az óvodán kívül szervezett foglalkozásról a szülőt előzetesen tájékoztatni kell.

# 

# **11. A GYERMEK ÉRKEZÉSE ÉS TÁVOZÁSA**

A gyermek megérkezését és távozását a szülőnek minden esetben jelezni kell a gyermek nevelését ellátó óvodapedagógusnak.

Abban az esetben, ha nem a szülő, gondviselő viszi haza a gyermekeket az óvodából, a gyermek, csak a szülő (gondviselő) írásbeli kérelme alapján adható ki.

A gyermek érkezésekor és távozásakor a szülő, hozzátartozó a gyermek öltöztetéséhez szükséges helyiségeket rendeltetésszerűen használhatja.

A nyitvatartási időn túl, az óvodában maradt gyermekek elhelyezése:

1. A szülő (gondviselő) köteles gyermekét az óvoda nyitva tartási idején belül, legkésőbb a zárás kezdetének időpontjáig elvinni.
2. Amennyiben a szülőt (gondviselőt) az óvoda dolgozója telefonon nem éri el az óvoda zárásának idején (18.00 órakor) és a szülő (gondviselő), bármilyen okból nem viszi el gyermekét, a gyermek felügyeletét biztosító óvodapedagógus, az illetékes Rendőrkapitányság ügyeletét értesíti.

# **12. A GYERMEK JOGA AZ ÓVODÁBAN**

A gyermeknek joga, hogy

* képességeinek, érdeklődésének, adottságainak megfelelő nevelésben részesüljön, képességeit figyelembe véve – a jogszabályban meghatározott jogát szabadon érvényesítve
* a nevelési intézményben biztonságban és egészséges környezetben neveljék, óvodai életrendjét pihenőidő, szabadidő, testmozgás beépítésével, sportolási, étkezési lehetőség biztosításával életkorának és fejlettségének megfelelően alakítsák ki,
* nemzetiségi hovatartozásának megfelelő nevelésben részesüljön,
* egyházi köznevelési intézményben vagy magán köznevelési intézményben vegye igénybe az óvodai, ellátást.
* személyiségi jogait, így különösen személyiségének szabad kibontakoztatásához való jogát, önrendelkezési jogát, cselekvési szabadságát, családi élethez és magánélethez való jogát a nevelési intézmény tiszteletben tartsa, e jogának gyakorlása azonban nem korlátozhat másokat ugyanezen jogainak érvényesítésében, továbbá nem veszélyeztetheti a saját és társai, a nevelési intézmény alkalmazottai egészségét, testi épségét, valamint a művelődéshez való jog érvényesítéséhez szükséges feltételek megteremtését, fenntartását,
* állapotának, személyes adottságának megfelelő megkülönböztetett ellátásban - különleges gondozásban, rehabilitációs célú ellátásban - részesüljön, és életkorától függetlenül a pedagógiai szakszolgálat intézményéhez forduljon segítségért,
* az oktatási jogok biztosához forduljon.

# **13. A GYERMEKEK JUTALMAZÁSÁNAK ELVEI ÉS FORMÁI**

A gyermekek jutalmazásánál az egyenlő bánásmód elvének figyelembevételével járunk el.

A gyermeket tőle elvárhatónál jobb teljesítményéért az intézményben az alábbiak szerint jutalmazni kell.

A jutalmazásnál a pedagógus figyelembe veszi a gyermek fejlettségét, fejlődésének ütemét, egyéni képességeit!

A jutalom fajták

1. Ösztönző

Az ösztönző jutalom a biztatás! Bízunk a gyermekben, hogy a teljesítménye sikeres lesz!

A bíztatás a tevékenység végzése alatt történik, hogy a megoldásban a gyermek jó úton halad!

1. Értékelő-minősítő jutalom

Értékelő-minősítő- a tevékenységet követőn történik, az elvégzett feladat elismerését jelenti.

A jutalmazás, a jó teljesítményt követő visszajelzés!

A visszajelzés fajtái pl. dicséret, simogatás, pozitív kiemelés a csoport előtt, büszkeség tábla, megtapsolás, jutalom megbízatás.

# **14. A GYERMEKEK ÖLTÖZTETÉSE (RUHÁZATA)**

A gyermek öltöztetése, ruházatának biztosítása a szülők (gondviselők) feladata, oly módon, hogy az, az egészségügyi és kényelmi szempontoknak megfeleljen.

A szükséges váltóruhát, cipőt egészségi, illetve kényelmi szempontok alapján kell kiválasztani.

Nem célszerű a szoros, esetleg kinőtt ruházat. Kerülendő a műszálas, illetve túl merev anyagú farmer öltözet, a zárt edzőcipő. (A szükséges váltóruhákról és azok használatának rendjéről a csoportos szülői értekezleteken az óvodapedagógusok adnak tájékoztatást. A szülők feladata a fent leírtak alapján a megfelelő számú és tisztaságú váltóruha biztosítása, melynek elmulasztása gyermekvédelmi problémát vet fel, s mely esetén az óvodának jelentési kötelezettsége van a Kerepes Város Szociális Alapszolgáltatási Központ felé.)

Az öltözék jellel való ellátását feltétlenül kérjük az elcserélés elkerülése érdekében. A ruhákat, cipőket az arra kijelölt helyen, az öltözőben, a gyermek saját polcán helyezzék el.

A gyermek zsákjában feltétlenül szükséges a pótruhák biztosítása (fehérnemű, zokni, póló…)

A tornafelszerelés meglétéről és annak tisztaságáról a szülők feladata gondoskodni.

Ékszer (gyűrű, nyaklánc, fülbevaló…) nem kiegészítője az óvodai ruházatnak, ezért ezeket a balesetek elkerülése érdekében ne adjanak a gyermekekre!

Ezek eltűnéséért az óvoda nem vállal felelősséget.

# 

# **15. A TÉRÍTÉSI DÍJ BEFIZETÉSE, VISSZAFIZETÉSE**

A gyermekek napi háromszori étkezésének megszervezése, és biztosítása (szülői igénynek megfelelően) az óvoda feladata.

Az étkezések:

* tízórai
* ebéd
* uzsonna

Az óvoda köteles a felhasznált élelmiszerekből ételmintát 72 órán át a hűtőben megőrizni, kivéve a kirándulásokra készült tízórai és a vitaminpótlásra szolgáló gyümölcs, zöldség.

A megrendelt ételt a gyermek hiányzása esetén nincs módunkban hazaadni!

A gyerekek egyéni etetése otthonról hozott élelmiszerrel a többi gyerek előtt az óvoda területén nem etikus, ezen túl az óvoda tisztántartását is nehezíti.

Tej- és lisztérzékenység, cukorbetegség… esetén az eltérő étkezés megrendelésére van lehetőség, melyet az óvoda kizárólag dietetikus orvos szakvéleménye alapján tud biztosítani.

Az étkezések időpontja:

* folyamatos tízórai: 8:30-9:30
* ebéd: 12:00-12:40
* uzsonna: 15:00-15:30

Célszerű a nagyon korán érkező gyermekeket otthon megreggeliztetni, így az óvodai reggelit 9 óra körül tízóraiként fogyaszthatja el.

A térítési és étkezési térítési díjak befizetése minden hónapban az óvoda épületében az előzetesen kijelölt napokon és helyen, a fenntartó által meghatározottak alapján és meghatározott időn belül az óvoda által meghatározott időpontban történik.

A térítési és étkezési térítési díjakkal kapcsolatos észrevételeket az óvoda vezetőjével, vagy az általa megbízott személlyel lehet egyeztetni.

Ingyenes étkezés

1997. évi XXXI. törvény a gyermekek védelméről és a gyámügyi igazgatásról jogszabály alapján:

151. § (5) A gyermekétkeztetés során az intézményi térítési díj 100%-át normatív kedvezményként kell biztosítani (a továbbiakban: ingyenes étkezés)

a) a óvodai nevelésben részesülő gyermek után, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át, vagy

ae) nevelésbe vették;

(5b) Az ingyenes vagy kedvezményes étkezés jogosultsági feltételeinek fennállását a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló kormányrendeletben foglaltak szerint kell igazolni.

(6) A normatív kedvezmény csak egy jogcímen vehető igénybe.

(9) A gyermek lakóhelye szerint illetékes önkormányzat, illetve - ha a gyermek nem állami fenntartású nevelési intézményben részesül étkezésben - a nevelési intézmény vezetője - a nem állami fenntartó által megállapított szabályok keretei között - a gyermek egyéni rászorultsága alapján további gyermekenkénti kedvezményt állapíthat meg.

(10) A normatív kedvezmény megállapításához közös háztartásban élőként kell figyelembe venni

a) a tizennyolc éven aluli,

b) a huszonöt évesnél fiatalabb, köznevelési intézményben nappali rendszerű oktatásban részt vevő vagy felsőoktatási intézményben nappali képzésben tanuló, és

c) életkortól függetlenül a tartósan beteg vagy súlyos fogyatékos gyermeket, kivéve a nevelőszülőnél ideiglenes hatállyal elhelyezett gyermeket, valamint a nevelőszülőnél elhelyezett nevelésbe vett gyermeket és utógondozói ellátásban részesülő fiatal felnőttet.

(10a) Az (5) bekezdés a) pont ad) alpontjában meghatározott összeg számításánál - a kérelem benyújtásának időpontjában - közös háztartásban élő családtagként kell figyelembe venni az egy lakásban együtt lakó, ott bejelentett lakóhellyel vagy tartózkodási hellyel rendelkező

a) szülőt, a szülő házastársát vagy élettársát,

b) (10) bekezdés szerinti gyermeket,

c) az a) és b) pontba nem tartozó, a Ptk. családjogra irányadó szabályai alapján a szülő vagy házastársa által eltartott rokont.

(10b) A családba fogadó gyám a saját és a gyámsága alatt álló gyermek tekintetében is kérheti az ingyenes vagy kedvezményes étkezésre való jogosultság megállapítását, ha az (5) vagy (5a) bekezdésben meghatározott feltételek valamelyik gyermek tekintetében fennállnak. Az (5) bekezdés a) pont c) alpontja és az (5a) bekezdés b) pontja szerinti esetben a családba fogadó gyám saját gyermekeinek és a gyámsága alatt álló gyermekeknek a számát össze kell adni. A (10a) bekezdés alkalmazásában szülő alatt a családba fogadó gyámot is érteni kell.

A térítési díjakkal kapcsolatos, kiállított számlák átvételének az időpontját minden hónap elején kifüggesztjük az óvodai bejáratokra. A számlák átvételére csak ezeken a kijelölt napokon van lehetőség. (Tagintézményenként havonta két munkanap!)

Az átvétel helye: az óvodatitkári iroda.

Aki ingyenesen veszi igénybe az óvodai étkezést, annak a létszámlap aláírására vonatkozóan van kötelezettsége (aláírásával igazolja, hogy gyermeke valóban az ott megjelölt napokon étkezett az óvodában), amit a térítési díj befizetésére kijelölt napokon tud megtenni szintén az óvodatitkárnál.

Hiányzás esetén a következő napi étkezés lemondható 8:30 óráig az óvodák telefonszámán.

A lemondás elmulasztása esetén a térítési díj visszafizetésére nincs lehetőség.

Hiányzást követően - szintén telefonos bejelentéssel – az étkezést újra meg kell rendelni a gyermek óvodába történő visszaérkezését megelőző munkanapon 8:30- ig.

Ha az ebéd megrendelése (újra rendelése) nem történik meg, úgy nem áll módunkban a gyermek számára az óvodai étkezést biztosítani.

Aki ingyenes étkezést vesz igénybe (bármilyen jogcímen) az óvodában és a hiányzásáról nem értesíti az óvodát, másnap **automatikus** hiányzónak minősül és ebben az esetben nem áll módunkban számára biztosítani az intézményi étkezést. Az a gyermek, aki térítési díj ellenében veszi igénybe az óvodai étkezést, ha a szülő nem jelzi telefonon vagy személyesen a hiányzás tényét, a következő munkanapra még biztosítja az intézmény az étkezését. Az azt követő – harmadik – munkanaptól viszont **automatikusan** hiányzónak minősül és ebben az esetben nem áll módunkban számára biztosítani az intézményi étkezést.

Az óvoda dolgozói csak abban az esetben vehetik igénybe az intézményi közétkeztetést, ha az erre vonatkozó szándékukat előre jelzik (az étkezést megrendelik), és azt az arra kijelölt napon kifizetik.

# **16. TÁVOLLÉT AZ ÓVODÁBÓL**

Az óvodában csak teljesen egészséges gyermek tartózkodhat!

Beteg, megfázott, gyógyszert, láz- vagy köhögéscsillapítót szedő, még lábadozó gyermek bevétele az óvodába a gyermek biztonságos gyógyulása és a többi gyermek egészségének megőrzése érdekében nem lehetséges. Ilyen esetben az óvodapedagógus kötelessége a gyermek átvételének a megtagadása.

Otthonról hozott gyógyszer beadása a nap folyamán az óvodapedagógusok részére tilos!

Kivéve az allergia, illetve a magas láz csillapítására szolgáló készítményeket.

Az óvodapedagógus teendője baleset vagy napközben megbetegedő gyermek esetén:

A gyermeket haladéktalanul el kell látni, miközben a csoportja felügyeletét meg kell szerveznie. A baleset súlyosságától függően, illetve eszméletvesztés, lázgörcs esetén orvosról kell gondoskodni (mentő, orvos kihívása).

A beteg gyermek az orvos által meghatározott időszakban nem látogathatja a nevelési intézményt.

Ha a pedagógus megítélése szerint a gyermek beteg, gondoskodik a többi gyermektől való elkülönítéséről, és a lehető legrövidebb időn belül értesíti a gyermek szüleit.

Azt, hogy a gyermek ismét egészséges és látogathatja a nevelési intézményt, részt vehet a foglalkozásokon, orvosnak kell igazolnia.

Az igazolásnak tartalmaznia kell a betegség miatt bekövetkezett távollét pontos időtartamát is.

Ha a gyermek az óvodai foglalkozásról távol marad, mulasztását igazolnia kell.

A mulasztást igazoltnak kell tekinteni, ha

*a)* a szülő írásbeli kérelmére, amit legkésőbb a hiányzást megelőző napon 9 óráig átad a gyermeket nevelő óvodapedagógusnak az óvoda által használt nyomtatványon és az intézményvezetőtől engedélyt kapott a távolmaradásra,

*b)* a gyermek beteg volt, a jogszabály szerinti tartalommal rendelkező orvosi igazolást átadta a gyermeket nevelő óvodapedagógusnak a felgyógyulást követő első óvodai ellátás napjának kezdetén.

*c)* a gyermek hatósági intézkedés vagy egyéb alapos indok miatt nem tudott kötelezettségének eleget tenni

d) a szülők által utólag igazolható hiányzások száma havi 5 nap (ebből egybefüggően igazolható 3 nap)

Ha a gyermek, távolmaradását nem igazolják, a mulasztás igazolatlan.

Ha a gyermek az Nkt. 8. § (2) bekezdése alapján vesz részt óvodai nevelésben, és egy nevelési évben igazolatlanul öt nevelési napnál többet mulaszt az óvoda vezetője- a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban - értesíti

1. a gyermek tényleges tartózkodási helye szerint illetékes gyámhatóságot és a gyermekjóléti szolgálatot.
2. a szülőt, aki aláírásával igazolja az értesítés tudomásul vételét.

Az értesítést követően a gyermekjóléti szolgálat az óvoda haladéktalanul intézkedési tervet készít, amelyben a mulasztás okának feltárására figyelemmel meghatározza a gyermeket veszélyeztető és az igazolatlan hiányzást kiváltó helyzet megszüntetésével, a gyermek óvodába járásával teljesítésével kapcsolatos, továbbá a gyermek érdekeit szolgáló feladatokat.

Ha a gyermek az Nkt. 8. § (2) bekezdése alapján vesz részt az óvodai nevelésben, és az igazolatlan mulasztása egy nevelési évben eléri a tíz nevelési napot, az óvoda vezetője a mulasztásról tájékoztatja a gyermekjóléti szolgálatot.

Ha a gyermek az Nkt. 8. § (2) bekezdése alapján vesz részt az óvodai nevelésben, és igazolatlan mulasztása egy nevelési évben eléri a húsz nevelési napot, az óvoda vezetője haladéktalanul értesíti a gyermek tényleges tartózkodási helye szerint illetékes gyámhatóságot.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § *c)* pontja szerinti szabálysértési tényállás megvalósulásához szükséges mulasztás mértéke az adott nevelési évben összesen

*b)* az Nkt. 8. § (2) bekezdése alapján óvodai nevelésben részt vevő gyermek esetén tizenegy nap.

# **17. A GYERMEKEK ÁLTAL AZ ÓVODÁBA BEVIHETŐ TÁRGYAK**

A gyermekek a csoportot vezető óvodapedagógussal történő egyeztetést követően az óvodai pihenéshez, vagy játékhoz behozhatják játékukat, ha annak használata sem egészségügyi sem baleseti szempontból veszélyt nem jelent.

A behozott tárgyak meglétéért, épségéért az óvoda felelősséget nem vállal.

Balesetveszélyes, vagy tűzveszélyes tárgyakat, értéktárgyakat (ékszer stb) az óvodába bevinni tilos!

A gyermeknél lévő értéktárgyak (aranylánc, fülbevaló, karóra stb.) megőrzéséért (megrongálódás, eltűnés, stb.), vagy az ezek használata miatt bekövetkező balesetekért (sérülésekért) az óvoda semminemű felelősséget nem vállal.

Nem hozható be az óvodába: cumisüveg, cumi, drága ruhadarabok, kiemelten értékes játékeszközök. Amennyiben ez mégis megtörténik, a pedagógus ezeket elveszi a gyermektől, biztonságba helyezi és hazamenetelkor átadja azt a szülőnek.

# **18. BETEGSÉG ESETÉN SZÜKSÉGES TEENDŐK**

Amennyiben az óvodában jelentkezik a gyermeknél betegségre utaló tünet, a pedagógus haladéktalanul értesíti a szülőt, aki köteles gyermeke mielőbbi orvosi ellátásáról gondoskodni.

A gyermeknek gyógyszert és egyéb gyógyszertári készítményt az óvoda dolgozói nem adhatnak be, kivéve, ha a gyermek speciális ellátásra szorul (Pl. asztma, allergia, cukorbetegség).

Ebben az esetben az szakorvosi igazolás mellett a szülő külön írásbeli kérelme alapján történhet a gyógyszerezés akként, hogy az óvodapedagógus csak címkével ellátott gyógyszeres dobozt, üveget, flakont stb. vehet át a szülőtől, mely címkén szerepelnie kell a gyermek nevének, adagolási útmutatónak, dátumnak és a szülő aláírásának.

# **19. A GYERMEKEK FEJLETTSÉGÉNEK ÉRTÉKELÉSE**

Az óvoda az óvodás gyermekek fejlődését folyamatosan nyomon követi és írásban rögzíti.

Az óvodás gyermek fejlődéséről a szülőt folyamatosan tájékoztatni kell.

Ha a gyermeket nevelő óvodapedagógus a gyermek iskolába lépéshez szükséges fejlettségének elérése érdekében indokoltnak tartja, az óvoda vezetője tájékoztatja a szülőt az Nkt. 72. § (1) bekezdés a) pontjában foglalt kötelességekről, továbbá a kötelességek nem megfelelő teljesítéséből eredő következményekről, valamint az Nkt. 72. § (4) bekezdésében foglalt jogokról.

Amennyiben a szülő az óvoda döntésében foglaltaknak önként nem tesz eleget, az óvoda vezetője az Nkt. 72. § (1) bekezdés a) pontjában, valamint (4) bekezdésében foglaltak alapján a szülői egyet nem értést alátámasztó nyilatkozat megküldésével értesíti a gyermek lakóhelye szerint illetékes kormányhivatalt.

Az óvoda a gyermek értelmi, beszéd-, hallás-, látás-, mozgásfejlődésének eredményét - szükség szerint, de legalább félévenként - rögzíti. Rögzíteni kell a gyermek fejlődését szolgáló intézkedéseket, megállapításokat, javaslatokat.

# **20. SZÜLŐK (GONDVISELŐK) JOGAI ÉS KÖTELESSÉGEI**

A szülő kötelessége, hogy

*a)* gondoskodjon gyermeke értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az intézménnyel, figyelemmel kísérje gyermeke fejlődését, tanulmányi előmenetelét,

*b)* biztosítsa gyermeke óvodai nevelésben való részvételét

*c)* tiszteletben tartsa az óvoda vezetői, pedagógusai, alkalmazottai emberi méltóságát és jogait, tiszteletet tanúsítson irántuk.

*d.)* a zavartalan pedagógiai munka érdekében gyermekét 8:30-ig az óvodapedagógusnak átöltöztetve a csoportszobába átadja. Ettől eltérni csak különleges, az óvodapedagógusnak előre jelzett ok miatt van lehetőség!

*e.)* ha délután megérkezik a gyermekéért, a gyermek átöltöztetését követően – kérjük – mielőbb hagyják el az óvoda udvarát, mert biztonsági okok miatt azt nem áll módunkban játszótérként üzemeltetni!

*f.)* babakocsival az épületeken belül közlekedni – a balesetveszély miatt – nem lehet, kérjük a babakocsikat a bejáratnál hagyni!

A szülő gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzetiségi hovatartozására tekintettel szabadon választhat óvodát.

A szülő joga, hogy gyermeke neveléséhez igénybe vegye a pedagógiai szakszolgálat intézményét. A szülő kötelessége, hogy gyermekével megjelenjen a nevelési tanácsadáson, továbbá biztosítsa gyermekének az óvodapszichológusi vizsgálaton és a fejlesztő foglalkozásokon való részvételét.

Ha az e bekezdésében foglalt kötelezettségének a szülő nem tesz eleget, a kormányhivatal kötelezi a szülőt kötelezettségének betartására.

A szülő joga különösen, hogy

*a)* megismerje a nevelési intézmény pedagógiai programját, házirendjét, tájékoztatást kapjon az abban foglaltakról,

*b)* gyermeke fejlődéséről, magaviseletéről, tanulmányi előmeneteléről rendszeresen részletes és érdemi tájékoztatást, neveléséhez tanácsokat, segítséget kapjon. Szükség esetén mind a szülő, mind az óvodapedagógus kezdeményezheti a fogadóórát, amin a részvétel mindkét fél számára kötelező!

*c)* kezdeményezze szülői szervezet, óvodaszék, létrehozását, és annak munkájában, továbbá a szülői képviselők megválasztásában, mint választó és mint megválasztható személy részt vegyen,

*d)* írásbeli javaslatát a nevelési intézmény vezetője, a nevelőtestület, az óvodaszék, a pedagógus megvizsgálja, és arra a megkereséstől számított tizenöt napon belül az óvodaszéktől, legkésőbb a tizenötödik napot követő első ülésen érdemi választ kapjon,

*e)* a nevelési intézmény vezetője vagy a pedagógus hozzájárulásával részt vegyen a foglalkozásokon,

*f)* személyesen - jogszabályban meghatározottak szerint - részt vegyen az érdekeit érintő döntések meghozatalában,

*g)* az oktatási jogok biztosához forduljon.

*h.)* a csoport szülői munkaközössége dönthet a csoportba járó gyermekek további ásványvíz fogyasztásának igényéről. Mivel 2016. június 1-től Kerepes Városában az ivóvíz minősége már nem kifogásolható, fogyasztásra alkalmas, így az ásványvíz fogyasztásával kapcsolatos egyéb kiadásokat (üres műanyag palackok elszállítása) az óvoda már nem tudja fedezni. Ha az adott csoport szülői közössége aláírásával hozzájárul a gyermekek ásványvíz fogyasztásához, akkor az ezzel kapcsolatos teendők elvégzése a szülői közösség feladata.

Panaszkezelés

A panaszkezelés olyan kérelem, amely egyéni jog- vagy érdeksérelem megszüntetésére irányul és elintézése nem tartozik más – agy különösen bírósági, közigazgatási – eljárás hatálya alá. A panasz javaslatot is tartalmazhat.

Célunk, hogy az intézményben történő folyamatok során felmerülő problémákat, vitákat a legkorábbi időpontban, a legmegfelelőbb szinten – csoportszinten, intézményi szinten – megoldjuk.

Az intézménybe járó gyermekek szülei, valamint az ott dolgozókat panasztételi jog illeti meg. Panaszos ügyek esetén az a törekvésünk, hogy azokat az érintettek egymással, közvetlenül tisztázzák. Amennyiben ez nem tud megvalósulni, a vezetőség segítségét kell igénybe venniük.

Panaszt tenni olyan ügyekben lehet, amelyekkel kapcsolatban az óvoda köteles, illetve jogosult intézkedésre.

A panasz közlésének formái:

* személyesen az érintett félnek
* amennyiben a felek nem tudnak megegyezni, a panasztevő az óvodavezetőhöz fordulhat, ebben az esetben annak a félnek is jelen kell lennie, akire a panaszt teszik
* írásban az óvodavezető felé
* elektronikusan az [ovoda@kerepes.hu](mailto:ovoda@kerepes.hu) e-mail címen.

A panaszok kezelése – a panasz tárgyától függően – az óvodapedagógus vagy az óvodavezető hatáskörébe tartozik.

A panasz jogosságát, okával kapcsolatos körülményeket az intézmény vezetője köteles megvizsgálni az ügy tudomására jutásától kezdve a lehető legrövidebb időn belül és köteles egyeztetni a panasztevővel.

Panaszkezelés szülő esetében:

* A panaszos problémájával az óvodapedagógushoz fordul.
* Az óvodapedagógus megvizsgálja a panasz jogosságát. Amennyiben az nem jogos, akkor tisztázza az ügyet a panaszossal.
* Jogos panasz esetén az óvodapedagógus egyeztet az érintettekkel. Ha ez eredményes, akkor a probléma megnyugtatóan lezárul.
* Abban az esetben, ha az óvodapedagógus nem tudja megoldani a problémát, közvetíti a panaszt azonnal az óvodavezető felé.
* Az óvodavezető a lehető legrövidebb időn belül egyeztet a panaszossal.
* Az egyeztetést, megállapodást a panaszos és az érintettek szóban vagy írásban rögzítik és elfogadják az abban foglaltakat, így az egyeztetés eredményes.
* Amennyiben a probléma megoldásához türelmi idő szükséges, egy hónap időtartam után az érintettek közösen értékelik a beválást.
* Ha a probléma ezek után is fennáll, a panaszos képviselője jelenti a panaszt a fenntartó felé.
* Az óvoda vezetője a fenntartó bevonásával megvizsgálja a panaszt, közös javaslatot tesznek a probléma kezelésére.
* A fenntartó egyeztet a panaszos képviselőjével, amit írásban is rögzítenek.

A megoldás lehetséges formái:

* közvetlen megegyezés az érintettekkel, kompromisszumra törekvés
* mediációs folyamat elindítása.

A panaszkezelési eljárás során az adatvédelmi előírásokat be kell tartani, ezért az internetes fórumokon (közösségi csoportok, Messenger…) a panasztétel és a panaszkezelés sem az óvoda dolgozói, sem a szülők részére nem megengedett.

Amennyiben valakinek az intézményi SZMSZ-ben foglalt intézményi alapelveket sértő viselkedés jut a tudomására, függetlenül attól, hogy annak ő az elszenvedője, vagy sem, köteles azt jelezni az intézmény vezetője felé.

Ha a probléma megoldása nem vezet eredményre, akkor a panaszos, vagy az intézmény vezetője jelenti a panaszt a fenntartó felé. A fenntartó olyan ügyekkel foglalkozik, melyekben az intézmény már döntést hozott, ám azzal az érintettek egyike nem elégedett, vagy ennek ellenére a panasz továbbra is fennáll.

# **21. A CSALÁD ÉS AZ ÓVODA KÖZÖS NEVELÉSI ELVEINEK A KIALAKÍTÁSA**

Az óvodánkba járó gyermekeket arra neveljük, hogy tiszteljék a felnőtteket, szeressék és fogadják el társaik egyéniségét, másságát, tudják kifejezni magukat és legyenek képesek alkalmazkodni. Az esetleges konfliktusaikat ne durvasággal, erőszakkal, árulkodással oldják meg. Ezen törekvésünk sikerességének érdekében kérjük, hogy otthon is ezeket az alapelveket erősítsék gyermekeikben.

# 

# **22. FOGADÓ ÓRÁK RENDJE**

Az óvodában dolgozó óvodapedagógusok a szülővel történt előre egyeztetett időpontban – nyitvatartási időn belül – bármikor fogadóórát tartanak, kivételt képez, ha az adott hónapban az óvodai csoport szülői értekezletet tart. A fogadóóra időpontja előre nem meghatározott, az egyéni igényekhez igazodik.

# **23. INTÉZMÉNYI ÓVÓ-VÉDŐ ELŐÍRÁSOK**

Tilos a dohányzás és az alkoholfogyasztás az intézményben, valamint az intézményen kívül a gyermekek részére szervezett rendezvényeken.

Az intézményben, valamint az intézményen kívül a gyermekek részére szervezett rendezvényeken a népegészségügyi termékadóról szóló 2011. évi CIII. törvény hatálya alá tartozó, továbbá alkohol- és dohánytermék nem árusítható.

Intézményi védő, óvó előírások, amelyeket a gyermekeknek az óvodában be kell tartaniuk:

Az óvoda épületébe a szűk folyosók miatt, babakocsit betolni tilos! A csecsemő korú kistestvérek elhelyezését babahordozó használatával javasoljuk megoldani.

Az óvoda épületét csak a szülővel együtt szabad elhagyni és előtte be kell jelenteni a gyermek felügyeletét ellátó óvodapedagógusnak.

Az óvoda bejárati ajtaját az óvodába lépést követően be kell zárni az ajtóra szerelt „rigli” segítségével, amelyet a gyermekek nem érnek fel.

Az óvoda épületében az ajtókat óvatosan kell becsukni. (Becsapni nem szabad!)

Az óvoda épületében a folyosón futva közlekedni tilos!

Csúszós, sáros időben minden esetben az óvodába belépés előtt a cipő talpát le kell törölni a lábtörlőn.

Az óvoda csoportszobai és udvari játékait az óvodapedagógus által ismertetett szabályok betartásával kell használni.

Az óvodába bevitt tárgyat minden esetben meg kell mutatni az óvodapedagógusnak.

Az óvoda helyiségeit az óvodapedagógus által ismertetett szabályok betartásával lehet használni.

# **24. RENKÍVÜLI ESEMÉNY ESETÉN SZÜKSÉGES TEENDŐK**

Az intézmény minden alkalmazottja köteles az általa észlelt rendkívüli eseményt közvetlen felettesének jelenteni. A rendkívüli eseményről az intézményvezető értesíti a fenntartót. Az intézményvezető vagy az óvodavezető helyettes akadályoztatása (távolléte) esetén az éves munkatervben rögzített helyettesítési rend szerinti ügyeletes vezetőnek kell eljárni, az óvodai csoportot érintő esetben, a csoportot vezető óvodapedagógust intézkedési kötelezettség terheli.

Rendkívüli esemény (bombariadó, tűz, természeti katasztrófa) esetén az épület kiürítése a tűzriadó terv szerinti útvonalon történik a rendőrség egyidejű értesítésével.

A gyermekek a dolgozók vezetésével hagyják el az épületet. Az épületben senki sem maradhat, és a rendőrség érkezéséig, oda senki nem léphet be. Az épület kiürítésének időtartamáról, a gyermekek elhelyezéséről az intézkedést vezető hatóság információja alapján az intézményvezető vagy akadályoztatása esetén az intézkedéssel megbízott személy dönt, a rendőrség egyidejű értesítése mellett.

A bombariadóról és az egyéb rendkívüli eseményről, illetve a hozott intézkedésekről haladéktalanul értesíteni kell a fenntartót.

A gyermekek biztonságos, ideiglenes elhelyezéséről, a fenntartó egyidejű értesítése mellett, az óvodavezető, vagy az óvodavezető helyettes illetve akadályoztatásuk esetén az intézkedéssel megbízott személy gondoskodik.

Amennyiben az intézmény csoportszobáiban a műszaki, működési feltételek tartós hiánya miatt a hőmérséklet legalább két egymást követő nevelési, napon nem éri el a húsz Celsius-fokot, az intézményvezető a fenntartó, egyidejű értesítése mellett rendkívüli szünetet rendel el, és a rendkívüli szünet elrendeléséről tájékoztatja a szülőket. A rendkívüli szünet időtartama alatt az intézmény fenntartója gondoskodik,  a szülők kérésére a gyermekek, felügyeletéről és étkeztetésük megszervezéséről.

# **25. A FEGYELMEZŐ INTÉZKEDÉSEK ELVEI**

A gyermek személyiségét, emberi méltóságát és jogait tiszteletben kell tartani, és védelmet kell számára biztosítani fizikai és lelki erőszakkal szemben.

A gyermek nem vethető alá testi és lelki fenyítésnek, kínzásnak, kegyetlen, embertelen, megalázó büntetésnek vagy bánásmódnak.

A vezető intézkedése a reklám jellegű anyagok elhelyezéséről:

A vezetői engedély megkérése után, csakis az óvoda profiljával, tevékenységével, működésével kapcsolatos, illetve azzal összefüggő reklámszövegek, anyagok kerülhetnek ki az óvoda hirdetőtáblájára.

Az óvoda épületének hasznosítása egyéb célokra: a fenntartó engedélye alapján, amennyiben az alapító okiratban a hasznosítás, mint vállalkozási tevékenység szerepel, megfelelő szabályozás és a feltételek kialakításával lehetőség van az épület egyes helyiségeinek hasznosítására (pl. tornaterem)

Fontos és betartandó előírás, hogy az intézmény területén párt, politikai célú mozgalom vagy párthoz kötődő szervezet nem működhet, továbbá amíg az óvoda ellátja a gyerekek felügyeletét, ilyen jellegű tevékenység nem folytatható.

# 

# **26. ZÁRÓ RENDELKEZÉSEK**

A házirend nyilvános, valamennyi szülő (érdekelt) az óvoda honlapján (www.kerepesiovi.hu) elolvassa, majd az elolvasás tényét aláírásával igazolja.

A házirendet az intézmény vezetője jogszabályváltozás, vagy egyéb szükséges ok esetén felülvizsgálja.

A házirend elfogadásakor, illetve annak módosításakor a Szülői Szervezetnek véleményezési joga van.

A házirend betartása, betartatása minden óvodánkban dolgozó feladata és kötelessége!

Dátum: Kerepes, 2021. 08. 30.

…………………………………..

óvodavezető

# 

# **LEGITIMÁCIÓS ZÁRADÉK**

A Kerepesi Napközi-otthonos Óvoda irattárában 65-2613/2021. iktatási számú jegyzőkönyv található, mely igazolja, hogy a szülők megismerték és véleményezték a Kerepesi Napközi-otthonos Óvoda házirendjét.

A jegyzőkönyvet a Szülői Szervezet nevében és felhatalmazása alapján írta alá …………………………………………., a szülői szervezet tagja.

Kelt: Kerepes, 2021. ………………………

…………………………….

Szülői szervezet tagja

A Kerepesi Napközi-otthonos Óvoda nevelőtestülete 100 %-os arányban a 2021. 08. 30-án kelt nevelőtestületi határozata alapján a Kerepesi Napközi-otthonos Óvoda házirendjének módosítását elfogadta.

Kelt: Kerepes, 2021. 08. 30.

…………………………….

óvodavezető

PH.

Kihirdetés dátuma: 2021. 10. 01.

Kelt: Kerepes, 2021. ……….

…………………………….

fenntartó

PH.